Bob Wit

Jacob Theodorus "Bob" Wit (☆ 24 di desèmber 1952 na Haarlemmermeer (Hulanda) - † 16 di yanüari 2024 na Trinidad i Tobago) Rechter Bob Wit treedt terug om gezondheidsredenen www.curacao.nu tabata un hurista i hues den e Korte Karibense di Hustisia, establesé na Trinidad i Tobago. Ademas e tabata e promé presidente di e Korte Konstitushonal di Sint Maarten.Rechter Bob Wit overlijdt een week na terugtreding om om gezondheidsredenen, PBC via Knipselkrant Curaçao (16 di yanüari 2024) Durante 18 aña el a okupá varios funshon hudisial na Antias Hulandes, unda e tabata konosí komo hues Bob Wit.

 Biografia 
Jacob Wit a studia derecho na Vrije Universiteit Amsterdam, i a risibí su grado cum laude na 1977. For di aña 1978 el a sigui un kurso pa hues na e Sentro di Estudio di Hustisia na Zutphen. Durante e periodo di estudio, el a traha komo sekretario na e korte di Rotterdam, komo fiskal interino i komo abogado na e bufèt di Van Doorne & Sjollema na Rotterdam. Na 1984 Wit a wòrdu nombrá komo hues na e korte di Rotterdam, i dia promé di oktober 1986 el a bira hues di Korte Komun di Hustisia di Aruba, Kòrsou, Sint Maarten i di Bonaire, Sint Eustatius i Saba. E tabata stashoná trái otro na e islanan Kòrsou, Aruba i Sint Maarten. Komo poliglòt Bob Wit tabata dominá papiamentu banda di varios otro idioma. Justice Jacob Wit has died, Caraïbisch Uitzicht (17 di yanüari 2024) Na 2005 el a keda huramentá komo hues di Korte Karibense di Hustisia. Banda di e funshon aki e tabata presidente di Korte Konstitushonal di Sint Maarten desde 2010. Na 2013 el a bira konosí pa su investigashon enkuanto di e integridat i korupshon den polítika i aparato di ámtenar na Sint Maarten. Entre otro a base di su raport, Hulanda a imponé pa Sint Maarten lanta un kámara di integridat.

Na 2020 a otorgá Wit e premio Nederlandse Juristen Vereniging (NJV) pa su esfuerzonan duradero i efikas na fomenta i mantené konfiansa públiko pa ku hurisprudensia den un ambiente di turbulensia.

Bob Wit tabata kasá ku Sheila Wit, ku hende e tabatin yu. Apenas un siman despues di a baha ku penshun pa motibu di salú, el a fayesé na Trinidad i Tobago na edat di 71 aña.

Category:Hende
Category:Antias Hulandes